_:n370fb906f4d44f5f9ced683b4a4cef72xb0
<http://schema.org/articleBody>
"Είδηση – βόμβα από την Ισπανία. Ο παλιός παίκτης της Ρεάλ Μαδρίτης και του Ολυμπιακού έχει συλληφθεί, ως εγκέφαλος οργάνωσης που “έστηνε” ποδοσφαιρικούς αγώνες.Τα ΜΜΕ στην Ισπανία μεταδίδουν μια απίστευτη είδηση, που προκαλεί… σεισμό στο ποδόσφαιρο της χώρας! Σύμφωνα με το πρακτορείο ειδήσεων Servimedia, αρκετοί παίκτες, ανάμεσά τους και ο πρώην διεθνής αμυντικός της Ρεάλ Μαδρίτης και του Ολυμπιακού, Ραούλ Μπράβο, συνελήφθησαν για υποτιθέμενους στημένους αγώνες στην πρώτη και την δεύτερη κατηγορία του ισπανικού πρωταθλήματος.\r\n\r\nΣύμφωνα με αυτές τις πληροφορίες, οι οποίες αναφέρονται σε πηγές της αστυνομίας, ο Ραούλ Μπράβο φέρεται να είναι ο επικεφαλής, ενώ ανάμεσα στους συλληφθέντες είναι οι παίκτες, Μπόρχα Φερνάντες της Βαγιαδολίδ, Κάρλος Αράνδα, πρώην παίκτης πολλών ομάδων της Primera, Σαμού Σάιθ της Χετάφε και Ινίγκο Λοπεθ της Ντεπορτίβο Λα Κορούνια (παλιός παίκτης του ΠΑΟΚ). Επίσης, συνελήφθη και ο πρόεδρος της Ουέσκα, Αγκουστίν Λασαόσα.\r\n\r\nΌπως γίνεται γνωστό, η συγκεκριμένη επιχείρηση ξεκίνησε τις πρώτες πρωινές ώρες της Τρίτης (28.05.2019) και εναντίον των συλληφθέντων υπάρχουν κατηγορίες για σύσταση εγκληματικής οργάνωσης, διαφθορά και ξέπλυμα χρήματος.\r\nnewsit.gr"
<https://voicenews.gr/vomva-stin-ispania-synelifthi-o-raoul-bravo-os-egkefalos-se-kykloma/>